Operasi sané kawantu robot

Operasi sane kawantu robot utawi operasi robot inggih punika soroh prosedur operasi sane kamargiang nganggen sistem robot . Operasi sane kawantu robot kalimbakang anggen nyobyahang watesan prosedur bedah minimal invasif sane sampun wenten sadurungnyane taler anggen nincapang kawagedan ahli bedah sane ngamargiang operasi terbuka.

Ring kasus operasi minimal invasif sane kawantu robot, gumanti dokter bedah langsung ngingsirang instrumen, dokter bedah ngawigunayang silih tunggil saking kalih metode anggen ngamargiang diseksi, hemostasis miwah reseksi, ngawigunayang telemanipulator langsung, utawi majalaran antuk kontrol komputer.

Telemanipulator (minakadi Sistem Bedah da Vinci ) inggih punika sistem manipulator sane kakendaliang saking jarak jauh sane ngawinang dokter bedah prasida maoperasi manut galah nyata ring sor penglihatan stereoskopik saking konsol kontrol sane mapasahan saking meja operasi. Robot punika kagenahang ring samping pasien, taler lengan robot ngamargiang manuver sekadi endoskopi majalaran antuk efektor akhir sane karanjingang majalaran antuk trokar sane kakaryanin khusus. Asisten bedah miwah perawat gosok sering kantun kabuatang gosok ring sisi meja mangda prasida ngwantu ngalih instrumen efektor utawi ngicenin hisap tambahan utawi retraksi jaringan sementara nganggen instrumen genggaman endoskopi.

Ring sistem sané kakendaliang olih komputer, dokter bedah ngawigunayang sistem komputer anggén nglanturang data kontrol miwah nuntun lengan robot miwah efektor pamuputnyané, yadiastun sistem puniki taler kantun prasida ngawigunayang telemanipulator anggén inputnyané. Silih tunggil kawigunan ngawigunayang metode komputerisasi inggih punika dokter bedah nenten musti wenten ring kampus anggen ngamargiang prosedur, sane ngawinang minab operasi saking jarak jauh taler prosedur sane kawantu AI utawi otomatis.

Operasi robot sampun kacacad santukan prabeanyane, antuk prabea rata-rata duk warsa 2007 ngawit saking $5.607 kantos $45.914 nyabran pasien.  Teknik puniki durung kacumpuin anggen operasi kanker kantos warsa 2019 santukan keamanan lan kawigunannyane durung tatas. 

 Cingak taler 

 Lis pustaka 

Kategori:Telemedis